b'\n_START_ARTICLE_\nInsurec\xc8\x9biile din Silezia\n_START_PARAGRAPH_\nInsurec\xc8\x9biile din Silezia (\xc3\xaen limba polonez\xc4\x83: Powstania \xc5\x9bl\xc4\x85skie) au fost o serie de trei r\xc4\x83scoale armate (1919\xe2\x80\x931921) ale polonezilor din Silezia Superioar\xc4\x83 \xc3\xaempotriva Republicii de la Weimar al c\xc4\x83ror scop a fost unirea regiunii, care \xc3\xaen momentul acela era parte a Germaniei \xc8\x99i care avea \xc3\xaen unele p\xc4\x83r\xc8\x9bi o popula\xc8\x9bie majoritar polonez\xc4\x83, cu cu ren\xc4\x83scutul stat polonez, care reap\xc4\x83ruse pe harta politic\xc4\x83 a lumii dup\xc4\x83 \xc3\xaencheierea primului r\xc4\x83zboi mondial (1914\xe2\x80\x931918).\n_START_SECTION_\nCadrul istoric general\n_START_PARAGRAPH_\nSilezia apar\xc8\x9binuse Poloniei \xc3\xaen epoca medieval\xc4\x83 timpurie, dar trecuse \xc3\xaen st\xc4\x83p\xc3\xa2nirea regilor Boemiei \xc3\xaen secolul al XIV-lea, iar mai apoi \xc3\xaen cea a Habsburgilor austrieci. Frederic cel Mare al Prusiei a cucerit regiunea \xc3\xaen 1704, dup\xc4\x83 ce a \xc3\xaenfr\xc3\xa2nt-o pe Maria Tereza a Austriei \xc3\xaen R\xc4\x83zboiul pentru succesiunea austriac\xc4\x83.\n_START_SECTION_\nCompozi\xc8\x9bia etnic\xc4\x83 a regiunii la \xc3\xaenceputul secolului al XX-lea\n_START_PARAGRAPH_\nRegiunea de la est de Oder din Silezia Superioar\xc4\x83 era dominat\xc4\x83 din punct de vedere etnic de polonezi, cei mai mul\xc8\x9bi apar\xc8\x9bin\xc3\xa2nd clasei s\xc4\x83race. Cei mai mul\xc8\x9bi vorbeau un dialect al limbii poloneze, printre ei afl\xc3\xa2ndu-se persoane care se considerau membri ai unui grup etnic slav separat numit silezian. \xc3\x8en acela\xc8\x99i timp, cea mai mare parte a proprietarilor de p\xc4\x83m\xc3\xa2nt, de fabrici, oamenilor de afaceri, conduc\xc4\x83torilor locali, poli\xc8\x9bi\xc8\x99tilor sau clerului catolic erau germani. Aproape to\xc8\x9bi oficialii germani de rang \xc3\xaenalt erau protestan\xc8\x9bi, \xc3\xaen vreme ce majoritatea popula\xc8\x9biei regiunii era catolic\xc4\x83. _NEWLINE_\xc3\x8en conformitate cu rezultatele recens\xc4\x83m\xc3\xa2ntului german din 1900, 65% din popula\xc8\x9bia regiunii s-au declarat vorbitori de limb\xc4\x83 polonez\xc4\x83, pentru ca, \xc3\xaen 1910, aceast\xc4\x83 propor\xc8\x9bie s\xc4\x83 scad\xc4\x83 la 57%. Acest rezultat a fost datorat cre\xc4\x83rii unei categorii de persoane "bilingve", care, la prima vedere, sc\xc4\x83dea num\xc4\x83rul silezienilor vorbitori de polonez\xc4\x83.\n_START_SECTION_\nPlebiscitul versailles\n_START_PARAGRAPH_\nTratatul de la Versailles stabilise s\xc4\x83 se desf\xc4\x83\xc8\x99are un plebiscit \xc3\xaen Silezia Superioar\xc4\x83 pentru a se determnina viitorul teritoriului \xc8\x99i \xc8\x9bara din care urma s\xc4\x83 fac\xc4\x83 parte \xe2\x80\x93 Germania sau Polonia. \xc3\x8en acest timp, ambele taberele interesate de apartenen\xc8\x9ba viitoare a regiunii au fost implicate \xc3\xaen politici de m\xc3\xa2n\xc4\x83 forte \xc8\x99i la tratatmente dicriminatorii, care avea s\xc4\x83 duc\xc4\x83 la primele dou\xc4\x83 r\xc4\x83scoale cunoscute \xc8\x99i ce insurec\xc8\x9bia din 1919, respectiv insurec\xc8\x9bia din 1920. _NEWLINE_\xc3\x8en cadrul plebiscitului, cam 707.605 de cet\xc4\x83\xc8\x9beni cu drept de vot au optat pentru Germania, \xc3\xaen timp ce 479.359 \xc8\x99i-au exprimat op\xc8\x9biunea pentru Polonia. \xc3\x8en fa\xc8\x9ba majorit\xc4\x83\xc8\x9bii de voturi a germanilor, polonezii au acuzat aducerea \xc3\xaen zon\xc4\x83 a unor votan\xc8\x9bi din afara regiunii, acuza\xc8\x9bie de care nu au sc\xc4\x83pat nici polonezii \xc3\xaensu\xc8\x99i. Au existat specula\xc8\x9bii \xc3\xaen conformitate c\xc4\x83rora, dac\xc4\x83 plebiscitul s-ar fi \xc8\x9binut numai la est de r\xc3\xa2ul Oder, procentul voturilor favorabile polonezilor ar fi fost mult mai crescut. Totu\xc8\x99i, votul privea toat\xc4\x83 Silezia Superioar\xc4\x83, \xc8\x99i de timp a privit \xc3\xaentreaga regiune, era valabil inclusiv \xc3\xaen zonele predominant germane de la vest de r\xc3\xa2u._NEWLINE_A treia insurec\xc8\x9bie silezian\xc4\x83 a izbucnit \xc3\xaen 1921. S-a cerut Ligii Na\xc8\x9biunilor s\xc4\x83 rezolve problema mai \xc3\xaenainte de a duce la noi v\xc4\x83rs\xc4\x83ri de s\xc3\xa2nge. \xc3\x8en 1922, o investiga\xc8\x9bie de \xc8\x99ase s\xc4\x83pt\xc4\x83m\xc3\xa2ni a g\xc4\x83sit solu\xc8\x9bia conform c\xc4\x83reia teritoriul Sileziei Superioare s\xc4\x83 fie \xc3\xaemp\xc4\x83r\xc8\x9bit\xc4\x83 \xc3\xaentre cele dou\xc4\x83 na\xc8\x9biuni. Decizia a fost acceptat\xc4\x83 de ambele \xc8\x9b\xc4\x83ri \xc8\x99i de majoritatea locuitorilor regiunii. Dup\xc4\x83 \xc3\xaemp\xc4\x83r\xc8\x9bire, \xc3\xaen Silezia Superioar\xc4\x83 polonez\xc4\x83 erau cam 736.000 polonezi \xc8\x99i cam 260.000 de germani, \xc3\xaen vreme ce \xc3\xaen Silezia Superioar\xc4\x83 german\xc4\x83 au r\xc4\x83mas 532.000 polonezi \xc8\x99i 637.000 de germani.\n_START_SECTION_\nEvenimente\n_START_PARAGRAPH_\nInsurec\xc8\x9bia a \xc3\xaenceput la data care fusese planificat\xc4\x83 \xc3\xaenc\xc4\x83 din mai. Popula\xc8\x9bia era deja \xc3\xaensp\xc4\x83im\xc3\xa2ntat\xc4\x83 de violen\xc8\x9bele dintre Armata din Polonia Mare \xc8\x99i grupurile paramilitare germane. Aceste grupuri, numite Freikorps, erau formate pentru ca s\xc4\x83 serveasc\xc4\x83 ca poli\xc8\x9bie de frontier\xc4\x83 (Grenzschutz), fiind \xc3\xaencadrate cu solda\xc8\x9bi demobiliza\xc8\x9bi \xc8\x99i volutari. _NEWLINE_Comisia Interaliat\xc4\x83, \xc3\xaen r\xc3\xa2ndurile c\xc4\x83reia generalul Henri Le Rond era cel mai indluent personaj, a a\xc8\x99teptat foarte mult p\xc3\xa2n\xc4\x83 s\xc4\x83 intervin\xc4\x83 pentru a opri violen\xc8\x9bele. Trupele franceze de ocupa\xc8\x9bie au favorizat \xc3\xaen general insurec\xc8\x9bionarii. \xc3\x8en unele cazuri, trupele Regatului Unit al Marii Britanii \xc8\x99i Irlandei \xc8\x99i Italiei au colaborat cu germanii \xc3\xaempotriva polonezilor. Pe de alt\xc4\x83 parte, \xc3\xaen discursul s\xc4\x83u din Parlamentul britanic, Lloyd George a dezaprobat cu t\xc4\x83rie insurec\xc8\x9bia, d\xc3\xa2nd noi speran\xc8\x9be germailor. Antanta nu p\xc4\x83rea c\xc4\x83 are suficiente trupe \xc3\xaen zon\xc4\x83 pentru a asigura dezangajarea militar\xc4\x83 a for\xc8\x9belor \xc3\xaen conflict. Singura ac\xc8\x9biune a Comisiei Interaliate de Control \xc8\x99i a guvernului francez a fost cererea f\xc4\x83cut\xc4\x83 pentru interzicerea imediat\xc4\x83 a recrut\xc4\x83rii de voluntari germani din afara Sileziei Superioare. _NEWLINE_Dup\xc4\x83 o serie de succese ini\xc8\x9biale ale insurgen\xc8\x9bilor, care au preluat controlul asupra aproximativ 2/3 din suprafa\xc8\x9ba Sileziei Superioare, trupele germame Grenzschutz au reu\xc8\x99it s\xc4\x83 resping\xc4\x83 atacurile silezienilor polonezi ai lui Wojciech Korfanty, uneori bucur\xc3\xa2ndu-se de sprijinul trupelor de ocupa\xc8\x9bie britanice \xc8\x99i italiene. \xc3\x8encerc\xc4\x83rile trupelor britanice de a continua sprijinul acordat germanilor au fost \xc3\xaen cele din urm\xc4\x83 \xc3\xaentrerupte de generalul Jules Gratier, comandantul \xc8\x99ef francez al trupelor aliate. P\xc3\xa2n\xc4\x83 \xc3\xaen cele din urm\xc4\x83, insurgen\xc8\x9bii au reu\xc8\x99it s\xc4\x83 p\xc4\x83streze controlul asupra celei mai mari p\xc4\x83r\xc8\x9bi a teritoriilor cucerite, inclusiv asupra zonei industriale, \xc3\xaen principal datorit\xc4\x83 faptului c\xc4\x83 polonezii s-au bazat \xc3\xaen principal pe sprijinul popula\xc8\x9biei locale, \xc3\xaen vreme ce germanii s-au bazat pe voluntarii veni\xc8\x9bi \xc3\xaen principal din afara Sileziei. _NEWLINE_Dup\xc4\x83 dou\xc4\x83sprezece zile de la izbucnirea insurec\xc8\x9biei, Korfanty a acceptat s\xc4\x83-\xc8\x99i retrag\xc4\x83 trupele \xc3\xaen spatele liniei de demarca\xc8\x9bie, dup\xc4\x83 ce a primit asigur\xc4\x83ri c\xc4\x83 nu for\xc8\x9bele germane vor ocupa zona p\xc4\x83r\xc4\x83sit\xc4\x83 de polonezi, ci cele aliate. De-abia pe 1 iulie, trupele britanice au ajuns \xc3\xaen Silezia Superioar\xc4\x83 \xc8\x99i au \xc3\xaenceput s\xc4\x83 \xc3\xaenainteze, al\xc4\x83turi de al\xc8\x9bi militari alia\xc8\x9bi c\xc4\x83tre fosta grani\xc8\x9b\xc4\x83. Odat\xc4\x83 cu \xc3\xaenaintarea trupelor aliate, Comisia Interaliat\xc4\x83 de Control a decretat o amnistie general\xc4\x83 pentru toate ac\xc8\x9biunile ilegale comise \xc3\xaen timpul insurec\xc8\x9biei, cu excep\xc8\x9bia actelor de r\xc4\x83zbunare \xc8\x99i celor f\xc4\x83ptuite cu cruzime. Trupele germane Grenzschutz au fost \xc3\xaen cele din urm\xc4\x83 retrase, membrii lor l\xc4\x83sa\xc8\x9bi la vatr\xc4\x83, iar \xc3\xaencrederea dintre vecini p\xc4\x83rea reinstaurat\xc4\x83.\n_START_SECTION_\nUrm\xc4\x83ri\n_START_PARAGRAPH_\nConsiliul Interaliat nu a reu\xc8\x99it s\xc4\x83 ajung\xc4\x83 la o solu\xc8\x9bie de \xc3\xaemp\xc4\x83r\xc8\x9bire a Sileziei Superioare \xc3\xaen conformitate cu rezultatele plebiscitului. Rezultatul plebiscitului \xc3\xaei favoriza pe germani, care ar fi trebuit s\xc4\x83 primeasc\xc4\x83 60% din teritoriul \xc3\xaen disput\xc4\x83. Problema a fost adus\xc4\x83 \xc3\xaen fa\xc8\x9ba Consiliului Ligii Na\xc8\x9biunilor. \xc3\x8en\xc8\x9belegerile dintre germanii \xc8\x99i polonezii silezieni, apelurile la calm ale liderilor celor dou\xc4\x83 comuit\xc4\x83\xc8\x9bi etnice, dar \xc8\x99i sosirea a \xc8\x99ase batalioane aliate \xc8\x99i dezarmarea g\xc4\x83rzilor locale, au contribuit la pacificarea provinciei. \xc3\x8en \xc3\xaentreaga Germanie, ca \xc8\x99i \xc3\xaen zonele locuite majoritar de germani din Silezia Superioar\xc4\x83, emo\xc8\x9biile au crescut foarte mult dup\xc4\x83 ce Consiliul Ligii Na\xc8\x9biunilor a anun\xc8\x9bat c\xc4\x83 a predat spre studiu aprofundat problema unei comisiii formate din patru exper\xc8\x9bi, din Belgia, Brazilia, Spania \xc8\x99i China. Pe baza raportului comisiei, Consiliul a acordat Poloniei cea mai mare parte a regiunii industriale Silezia Superioar\xc4\x83. Guvernul polonez a hot\xc4\x83r\xc3\xa2t s\xc4\x83 acorde noii provincii un mare grad de autonomie, cu o adunare legislativ\xc4\x83 \xc8\x99i un executiv local. _NEWLINE_Polonia a ob\xc8\x9binut cam jumate din cei 1.950.000 de locuitori, adic\xc4\x83 965.000, dar numai o treime din teritoriul Sileziei Superioare, adic\xc4\x83 3.214 din 10.951\xc2\xa0km\xc2\xb2. Aceast\xc4\x83 zon\xc4\x83 cuprindea \xc3\xaens\xc4\x83 cea mai important\xc4\x83 parte a provinciei. Din cel 61 de mine de c\xc4\x83rbune ale regiunii, 49 intrau \xc3\xaen proprietatea Poloniei. Din produc\xc8\x9bia de 31.700.000 de tone de c\xc4\x83rbune, 24.600.000 de tone reveneau Poloniei. Toate minele de fier \xc8\x99i \xc3\xaentreaga lor produc\xc8\x9bie de 61.000 de tone reveneau Poloniei. Din cel 37 de furnale existente, doar 15 urmau s\xc4\x83 r\xc4\x83m\xc3\xa2n\xc4\x83 \xc3\xaen partea german\xc4\x83. Din produc\xc8\x9bia de 570.000 de tone de font\xc4\x83 brut\xc4\x83, 170.000 r\xc4\x83m\xc3\xa2neau germanilor. Din cele 16 mine de zinc \xc8\x99i plumb, cu o produc\xc8\x9bie de 233.000 de tone \xc3\xaen 1920, doar patru, cu o produc\xc8\x9bie de 44.000 de tone r\xc4\x83m\xc3\xa2neau \xc3\xaen Germania. Principalele ora\xc8\x99e din zon\xc4\x83: Chorz\xc3\xb3w (K\xc3\xb6nigsh\xc3\xbctte), Katowice (Kattowitz) \xc8\x99i Tarnowskie G\xc3\xb3ry (Tarnowitz), erau date Poloniei. \xc3\x8en partea din Silezia Superioar\xc4\x83 care revenea Poloniei, germanii r\xc4\x83m\xc3\xa2neau o minoritate important\xc4\x83._NEWLINE_Pentru a \xc3\xaendulci greut\xc4\x83\xc8\x9bile care urmau s\xc4\x83 apar\xc4\x83 dup\xc4\x83 \xc3\xaemp\xc4\x83r\xc8\x9birea provindiei, care era mai \xc3\xaenainte de orice unitar\xc4\x83 din punct de vedere economic, s-a luat decizia ca delega\xc8\x9bii germani \xc8\x99i polonezi, sub supravegherea unui pre\xc8\x99edinte numit de Consiliul Ligii Na\xc8\x9biunilor, s\xc4\x83 conceap\xc4\x83 regulamente de cooperare economic\xc4\x83, ca \xc8\x99i statutele pentru protec\xc8\x9biei minorit\xc4\x83\xc8\x9bilor, care urmau s\xc4\x83 aib\xc4\x83 o valabilitate de 15 ani.'